B4-0511, 0537 και 0538/98

Ψήφισμα σχετικά με το Θιβέτ

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με τη Λαϊκή Δημοκρατία της Κίνας και το Θιβέτ,

A. λαμβάνοντας υπόψη ότι έξι Θιβετιανοί αγωνιστές, οι Dawa Gyalpo, Dawa Tsering, Karma Sichoe, Palzom, Yndung Tsering και Kunsang, άρχισαν απεργία πείνας στο Νέο Δελχί την ημέρα της 39ης επετείου της θιβετιανής εξέγερσης κατά των Κινέζων[semigr ] λαμβάνοντας επίσης υπόψη ότι, ενώ οι έξι αγωνιστές είχαν συμπληρώσει την 49η ημέρα της απεργίας πείνας, η ινδική αστυνομία αποφάσισε να τους συλλάβει, επικαλούμενη νόμο που απαγορεύει την αυτοκτονία,

Β. επισημαίνοντας ότι τη στιγμή της επέμβασης της αστυνομίας ο Thunpten Ngodup, ένας ηλικιωμένος Θιβετιανός, ο οποίος συμπαρίστατο στους απεργούς από την πρώτη ημέρα, αυτοπυρπολήθηκε εις ένδειξιν διαμαρτυρίας, και εξέπνευσε στη συνέχεια σε νοσοκομείο του Νέου Δελχί,

Γ. εκτιμώντας τα αιτήματα των έξι απεργών πείνας προς τα Ηνωμένα Έθνη: α) επανάληψη των συζητήσεων για το Θιβέτ βάσει των ψηφισμάτων του 1959, 1961 και 1965[semigr ] β) διορισμός ειδικού εισηγητή για τη διενέργεια έρευνας σχετικά με την κατάσταση στο Θιβέτ, καθώς και απεσταλμένου για την προώθηση πρωτοβουλιών με σκοπό την εξεύρεση ειρηνικής λύσης στο πρόβλημα του Θιβέτ[semigr ] γ) αίτημα να διενεργήσει η Κίνα δημοψήφισμα υπό την αιγίδα του ΟΗΕ, προκειμένου να εκφρασθεί η θέληση του λαού του Θιβέτ,

Δ. λαμβάνοντας υπόψη το γεγονός ότι άλλοι πέντε Θιβετιανοί έχουν αρχίσει απεργία πείνας μέχρις εσχάτων,

Ε. υπογραμμίζοντας ότι τα φαινόμενα αυτά αποτελούν έκφραση της απελπισίας του λαού του Θιβέτ μετά από 40 χρόνια κινεζικής κατοχής,

ΣΤ. επισημαίνοντας την επίσκεψη της Τρόικας της ΕΕ στο Θιβέτ, από την 1η έως την 10η Μαΐου 1998, σε επίπεδο Πρεσβευτών διαπιστευμένων στο Πεκίνο, στο πλαίσιο του διαλόγου μεταξύ της ΕΕ και της Κίνας για τα Ανθρώπινα Δικαιώματα, με σκοπό τη συλλογή πληροφοριών σχετικά με την κοινωνική, την οικονομική και την πολιτική κατάσταση του Θιβέτ,

1. ζητεί από το Συμβούλιο και την Επιτροπή, στο πλαίσιο των αρμοδιοτήτων τους, να ασκήσουν πίεση για το διορισμό ειδικού εισηγητή του ΟΗΕ για το Θιβέτ[semigr ]

2. ζητεί από τα κράτη μέλη να καταβάλουν προσπάθειες ώστε το θέμα του Θιβέτ να εγγραφεί το συντομότερο δυνατό στην ημερήσια διάταξη της επόμενης Γενικής Συνέλευσης των Ηνωμένων Εθνών[semigr ]

3. υποστηρίζει το αίτημα 1300 βουλευτών από όλο τον κόσμο προς το Γενικό Γραμματέα των Ηνωμένων Εθνών, προκειμένου να συναντήσει την Α.Α. τον Δαλάι Λάμα, ως πρώτο βήμα για την ανάληψη μεσολαβητικής δράσης, υπό την αιγίδα του ΟΗΕ, μεταξύ της Κυβέρνησης της Κίνας και της εξόριστης Κυβέρνησης του Θιβέτ[semigr ]

4. καλεί την Κινεζική Κυβέρνηση να αρχίσει πολιτικό διάλογο με τον Δαλάι Λάμα σχετικά με το μέλλον του Θιβέτ[semigr ]

5. εκφράζει τη λύπη του διότι το Συμβούλιο και η Επιτροπή δεν έδωσαν συνέχεια στο αίτημά του να ορισθεί εκπρόσωπος της Ευρωπαϊκής Ένωσης για το Θιβέτ, που περιέχεται στο ψήφισμά του της 15ης Ιανουαρίου 1998 για τον ορισμό ειδικού εκπροσώπου της Ευρωπαϊκής Ένωσης για το Θιβέτ ((ΣΠ της ημερομηνίας αυτής, Μέρος ΙΙ, σημείο 12 ζ).)) και ζητεί από το Συμβούλιο να προχωρήσει άμεσα στο διορισμό ενός τέτοιου εκπροσώπου[semigr ]

6. θεωρεί ανεπαρκείς τις προσπάθειες που έχει καταβάλει η Ένωση για την απελευθέρωση του Panchen Lama, οκταετούς Θιβετιανού, ο οποίος κρατείται σε χώρο που τηρείται μυστικός από τις αρχές της Λαϊκής Δημοκρατίας της Κίνας[semigr ]

7. ζητεί από το Συμβούλιο να διαβιβάσει το συντομότερο δυνατό στο Ευρωπαϊκό Κοινοβούλιο την έκθεση σχετικά με την επίσκεψη της Τρόικας της ΕΕ στο Θιβέτ[semigr ]

8. καλεί την αρμόδια αντιπροσωπεία του να θέσει το ζήτημα του Θιβέτ κατά την προσεχή επίσκεψή της τον Ιούνιο 1998[semigr ]

9. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, τον Γενικό Γραμματέα των Ηνωμένων Εθνών, τον Πρόεδρο της Γενικής Συνέλευσης των Ηνωμένων Εθνών, την Κυβέρνηση της Λαϊκής Δημοκρατίας της Κίνας και την εξόριστη Θιβετιανή Κυβέρνηση.